Diari Oficial de la Generalitat Valenciana


Sumari del DOGV 2681, del 05-02-1996 (1996/837405)

RESOLUCIÓ de 14 de novembre de 1995, del secretari general de la Conselleria de Cultura, Educació i Ciència, per la qual es resol inscriure en el Registre de Fundacions Culturals de la Comunitat Valenciana la Fundació d'Estudis Medievals Jaume II.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2681

Data del DOGV
:   05-02-1996

Secció del DOGV
:   ALTRES DISPOSICIONS

Número del document
:   1996/837405


Data del document
:   14-11-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 14 de novembre de 1995, del secretari general de la Conselleria de Cultura, Educació i Ciència, per la qual es resol inscriure en el Registre de Fundacions Culturals de la Comunitat Valenciana la Fundació d'Estudis Medievals Jaume II.   
Vist l'expedient iniciat a instància del Sr. Fernando del Junco BaÑos, com a secretari del Patronat de la Fundació d'Estudis Medievals Jaume II, per què sol'licita la inscripció de la Fundació d'acord amb els següents:  
Fets  
Primer  
El 14 de juliol de 1995 compareixen els senyors José Ramón Hinojosa Montalvo, ángel Luis Molina Molina, Juan Antonio Barrio Barrio, Juan Francisco Jiménez Alcázar, Vicente Cabezuelo Pliego, Francisco de Asís Fermín Veas Arteseros, Joaquín Francisco Santo Matas i Fernando del Junco BaÑos, i manifesten la seua voluntat de constituir en aquest acte la fundació denominada Fundació d'Estudis Medievals Jaume II, i s'atorga la corresponent escriptura pública davant el notari de València Sr. Ricardo Sánchez Jiménez, amb el núm. 1.579 de protocol.  
Segon  
Que segons l'article 5 dels estatuts, les activitats fundacionals tindran lloc a la província d'Alacant, i l'objecte i finalitat de la Fundació és el foment, desenvolupament i promoció en totes les seues formes de l'estudi i el coneixement de la història medieval.  
Tercer  
El capital fundacional de la Fundació, segons l'apartat segon de la carta fundacional, està constituït per un milió de pessetes (1.000.000 PTA).  
L'aportació d'aquesta suma es realitzarà de forma successiva en un termini no superior a cinc anys a comptar des de la data de la carta fundacional.  
Pel que fa a l'aportació inicial, puja a la quantitat de dues-centes cinquanta mil pessetes (250.000 PTA).  
Tot això acreditat pel certificat de la Sucursal de la Caixa d'Estalvis del Mediterrani de la Universitat d'Alacant, certificat que s'adjunta a l'escriptura fundacional.  
   
Quart  
De conformitat amb l'apartat tercer de l'acta fundacional i d'acord amb els articles 16 i 17 dels estatuts fundacionals, es fixa en un mínim de tres i un màxim d'onze el nombre de membres del Patronat. El Patronat elegirà entre els seus membres un president i, si es considera oportú, un vicepresident i un tresorer, a fi que exercisquen les funcions pròpies d'aquests càrrecs. Així mateix, comptarà amb la figura d'un secretari, càrrec per al qual podrà ser nomenada una persona que no siga membre del Patronat, que tindrà veu però no vot.  
El patronat ha quedat constituït per les següents persones físiques, les circumstàncies personals de les quals consten en l'escriptura fundacional:  
President: José Ramón Hinojosa Montalvo  
Vicepresident: ángel Luis Molina Molina  
Tresorer: Juan Antonio Barrio Barrio  
Vocals: Juan Francisco Jiménez Alcázar, José Vicente Cabezuelo Pliego, Francisco de Asís Fermín Veas Arteseros i Joaquín Francisco Santo Matas  
Secretari: Fernando del Junco BaÑos  
Els membres que componen el Patronat han acceptat expressament els càrrecs per als quals han sigut nomenats, i han declarat no incórrer en cap de les prohibicions, incapacitats o incompatibilitats que estableixen les disposicions legals vigents.  
Els patrons exerciran el càrrec gratuïtament sense que en cap cas puguen rebre cap retribució per l'exercici de la funció. Això no obstant, tindran dret a ser reintegrats de les despeses que, degudament justificades, els ocasione l'exercici del càrrec.  
Cinqué  
La resta de l'articulat s'entén de conformitat amb la normativa vigent en la matèria.   
Fonaments jurídics  
Primer  
La Constitució Espanyola recull, en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels creadors, tenen afectat de forma duradora el patrimoni a la realització de fines d'interés general.  
Tercer  
La carta fundacional i els estatuts que conté l'escriptura pública de 14 de juliol de 1995, número 1.579 de protocol, compleixen els requisits bàsics dels articles 8 i 9 de la vigent Llei 30/94, de 24 de novembre, i les prescripcions de la resta de l'articulat, i per això la Fundació d'Estudis Medievals Jaume II de Sant Vicent del Raspeig (Alacant) pot ser reconeguda com a fundació, tenint en compte l'objecte que persegueix segons l'article 5 dels estatuts.  
Quart  
L'expedient ha sigut tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l en virtut de les atribucions que té conferides pel Decret 261/95, de 29 d'agost, del Govern Valencià (DOGV número 2575, de 30 d'agost de 1995), de acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV número 2.501, de 5 maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2101, de 13 de setembre de 1993), resolc:  
Primer  
Inscriure com a fundació la denominada Fundació d'Estudis Medievals Jaume II, amb domicili a Sant Vicent del Raspeig, carretera de Sant Vicent s/n, Universitat d'Alacant, Facultat de Filosofia i Lletres, Departament d'Història Moderna i Medieval, 'rea d'Història Medieval.  
Segon  
Aprovar els estatuts per què s'ha de regir, elevats a escriptura pública davant notari de València Sr. Ricardo Sánchez Jiménez, amb data 14 de juliol de 1995, núm. 1.579 de protocol.  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, serà requisit imprescindible que prèviament el recurrent ho comunique a aquest òrgan.  
Tot això de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la llei 30/1992), sens perjudici que puga exercitar qualsevol altre recuso que estime oportú.   
València, 14 de novembre de 1995.- El secretari general de la Conselleria de Cultura, Educació i Ciència: Carlos Alcalde Agesta.